Komisijos sprendimas
2003 m. gruodžio 23 d.
dėl 2002 m. pagal Tarybos direktyvą 98/56/EB pradėtų Chamaecyparis, Ligustrum vulgare ir Euphorbia fulgens dekoratyvinių augalų dauginamosios medžiagos Bendrijos lyginamųjų tyrimų ir bandymų tęsimo 2004 m.
(2004/59/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1998 m. liepos 20 d. Tarybos direktyvą 98/56/EB dėl prekybos dekoratyvinių augalų dauginamąja medžiaga [1],
atsižvelgdama į 2001 m. gruodžio 12 d. Komisijos sprendimą 2001/898/EB, nustatantį priemones dėl dekoratyvinių augalų dauginamosios medžiagos Bendrijos lyginamųjų tyrimų ir bandymų pagal Tarybos direktyvą 98/56/EB [2], ypač į jo 2 straipsnį,
kadangi:
(1) Sprendimas 2001/898/EB nustato priemones Chamaecyparis, Ligustrum vulgare ir Euphorbia fulgens dekoratyvinių augalų lyginamiesiems tyrimams ir bandymams, atliekamiems pagal Direktyvą 98/56/EB 2002-2004 m,
(2) 2002 ir 2003 m. vykdyti tyrimai ir bandymai turėtų būti tęsiami 2004 m.,
PRIĖMĖ ŠĮ SPRENDIMĄ:
Vienintelis straipsnis
2002 m. pradėti Chamaecyparis, Ligustrum vulgare ir Euphorbia fulgens dekoratyvinių augalų dauginamosios medžiagos Bendrijos lyginamieji tyrimai ir bandymai tęsiami 2004 m. pagal Sprendimą 2001/898/EB.
Priimta Briuselyje, 2003 m. gruodžio 23 d.